recursal/SuperWikiNEXT-32B huggingface dataset:
Η **Αρέθουσα (Arethusa)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,84. Ανακαλύφθηκε το 1867 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και πήρε το όνομα των ομώνυμων προσώπων της ελληνικής μυθολογίας. Τρεις επιπροσθήσεις της Αρεθούσας από αστέρα έχουν παρατηρηθεί: η πρώτη στις 2 Φεβρουαρίου 1998 και οι άλλες δύο τον Ιανουάριο 2003.

Φυσικά χαρακτηριστικά
---------------------

Η μέση διάμετρος της Αρέθουσας υπολογίσθηκε σε 136,0 χλμ. ενώ η μάζα της εκτιμάται σε 2,6 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αρέθουσας εκτιμάται σε 3,8 cm/sec², ενώ η μέση ταχύτητα διαφυγής υπολογίζεται σε 71,9 m/sec (259 χιλιόμετρα την ώρα).

Ο φασματικός τύπος της Αρέθουσας είναι **C** (ανθρακούχος). Το άλβεδό της είναι 0,070 και η μέση θερμοκρασία στην επιφάνειά της εκτιμάται σε 114 βαθμούς Κελσίου κάτω από το μηδέν.

Η Αρέθουσα περιστρέφεται γύρω από τον εαυτό της μία φορά κάθε 8 ώρες και 42 λεπτά.

Παραπομπές
----------

1. ↑  *JPL Small-Body Database*. 2000095.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 94 Αυγή | 95 Αρέθουσα | 96 Αίγλη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
**Ανακοπή ερημοδικίας** είναι το ένδικο μέσο, με το οποίο ο διάδικος που δικάστηκε ερήμην, ζητεί από το ίδιο δικαστήριο να εξαφανιστεί η προσβαλλόμενη οριστική απόφαση, ώστε αφού αναβιώσει η εκκρεμο­δικία της αγωγής, να συζητηθεί εκ νέου η υπόθεση, με τη συμμετοχή του.

Έννοια
------

Η ανακοπή ερημοδικίας είναι τακτικό ένδικο μέσο με ανασταλτικό, αλλά όχι μεταβιβαστικό αποτέλεσμα.

Είδη
----

Η ανακοπή ερημοδικίας μπορεί να είναι αιτιολογημένη ή αναιτιολόγητη. Κριτήριο της διάκρισης είναι κατά πόσον είναι αναγκαίο το αίτημα της ανακοπής ερημοδικίας να στηρίζεται σε βάσιμο λόγο για να είναι η ανακοπή παραδεκτή. Τέτοιοι λόγοι είναι η παρά­λειψη κλήτευσης του ανακόπτοντος στη δίκη στην οποία είχε εκδοθεί η ερήμην απόφαση, ή η παράτυπη ή εκπρόθεσμη κλήτευσή του, όπως επίσης η ανυπαίτια παρεμπόδισή του να έρθει στη δίκη, παρόλο που είχε κλητευθεί νόμιμα, αν δεν υπάρχει άλλος τρόπος για να ακουστεί.

Άσκηση
------

Η ανακοπή ερημοδικίας απευθύνεται στο ίδιο δικαστήριο που είχε εκδώσει την ερήμην απόφαση και ασκείται με κατάθεση δικογράφου στη γραμματεία του δικαστηρίου τούτου, μέσα σε προθεσμία, βασικά, δεκαπέντε ημερών από την επίδοση της κρίσιμης ερήμην απόφασης.

Αποτελέσματα
------------

Η προθεσμία και η άσκηση της ανακοπής ερημοδικίας αναστέλλουν αυτοδίκαια την εκτελεστότητα της προσβαλλόμενης απόφασης. Στο διάστημα της αναστολής απαγορεύεται να εκτελεστεί η απόφαση. Μόνο ασφαλιστικά μέτρα μπορούν να ζητη­θούν και να διαταχθούν. Εξάλλου η προθεσμία και η άσκηση της αναιτιολόγητης ανακοπής ερημοδικίας αναστέλλουν την προθεσμία και την άσκηση των άλλων ένδι­κων μέσων.

Ελληνικό δίκαιο
---------------

Μέχρι το 1993 ίσχυε τόσο η αιτιολογημένη, όσο και η αναιτιολόγητη, ανακοπή ερημοδικίας. Σήμερα αναγνωρίζεται μόνο η αιτιολογημένη ανακοπή ερημοδικίας.

Δικονομικοί όροι
----------------

* **ανακόπτων** : ο διάδικος που ασκεί ανακοπή ερημοδικίας
* **καθ'ου η ανακοπή ερημοδικίας**: ο διάδικος κατά του οποίου ασκείται η ανακοπή ερημοδικίας, δηλαδή ο αντίδικος του ανακόπτοντος
* **ανακοπτομένη (απόφαση)**: η απόφαση που προσβλήθηκε με ανακοπή ερημοδικίας
* **ανακόπτω** : προσβάλλω με ανακοπή ερημοδικίας κάποια δικαστική απόφαση

Δείτε επίσης
------------

Ένδικα μέσα

Παραπομπές
----------

1. ↑  Ράμμος κ.ά. 2012, σελ. 33.
2. ↑  Ράμμος κ.ά. 2012, σελ. 32.
3. ↑  Ράμμος κ.ά. 2012, σελ. 34.

Πηγές
-----

* Γ. Θ. Ράμμος/Ν. Κ. Κλαμαρής/Γ. Τ. Ορφανίδης, Εγχειρίδιο Αστικού Δικονομικού Δικαίου: Ένδικα Μέσα-Αναγκαστική Εκτέλεση, εκδ. Αντ. Ν. Σάκκουλα, Αθήνα-Κομοτηνή, 2012.

Εξωτερικοί σύνδεσμοι
--------------------

* Ανάλυση της ανακοπής ερημοδικίας από τον καθηγητή Κώστα Μπέη (υπό 9.2)
Τοποθεσία της Μεσοαμερικής στην Αμερικανική ήπειρο.
Η **Μεσοαμερική** είναι η πολιτισμική περιοχή της Αμερικής που περιλαμβάνει το νότιο ήμισυ του Μεξικού, τα εδάφη της Γουατεμάλας, του Ελ Σαλβαδόρ, της Μπελίζε καθώς και τις δυτικές περιοχές της Ονδούρας, της Νικαράγουας και της Κόστα Ρίκα. Διαφέρει από την μεσοαμερικανική περιοχή, όρο που επινοήθηκε για την ονομασία μιας γεωοικονομικής περιοχής σε διεθνείς οργανισμούς όπως ο ΟΟΣΑ. Η Μεσοαμερική είναι μια περιοχή οριζόμενη από τον πολιτισμό. Σε αυτήν την περιοχή αναπτύχθηκε ένας ιθαγενής πολιτισμός στο πλαίσιο ενός μωσαϊκού μεγάλης εθνοτικής και γλωσσικής ποικιλομορφίας. Η πολιτισμική ενότητα των μεσοαμερικανικών λαών αντικατοπτρίζεται σε διάφορες πτυχές, κάτι που ο Παουλ Κίρχοφ ονόμασε *μεσοαμερικανικό σύμπλεγμα*.

Ο ορισμός του τι είναι αποδεκτό ότι ανήκει στη Μεσοαμερική είναι αντικείμενο συζήτησης μεταξύ των ερευνητών αυτών των πολιτισμού· παρ’ όλα αυτά, συχνά αναφέρονται ως κοινά στοιχεία μεταξύ άλλων: η αγροτική βάση της οικονομίας, η καλλιέργεια καλαμποκιού, η χρήση δύο ημερολογίων (θρησκευτικού και πολιτικού), οι ανθρωποθυσίες ως μέρος της θρησκευτικής έκφρασης, η λίθινη τεχνολογία και η απουσία μεταλλουργίας.

Παραπομπές
----------

1. ↑  «OECD Territorial Reviews: The Mesoamerican Region: Southeastern Mexico and Central America». *oecd.org*. Ανακτήθηκε στις 13 Φεβρουαρίου 2022.
2. ↑  «Mesoamerica (Paul Kirchhoff) | Dimensión Antropológica». *web.archive.org*. 2 Μαρτίου 2016. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 13 Φεβρουαρίου 2022. CS1 maint: Unfit url (link)

Εξωτερικοί σύνδεσμοι
--------------------

* Πολυμέσα σχετικά με το θέμα  Mesoamerica στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243425589
* GND: 4038782-3

 |

 |
Ο **Αμεινίας ο Παλληνεύς** (από την Παλλήνη Αττικής) ήταν Αθηναίος τριήραρχος, μικρότερος αδερφός του Αισχύλου και του Κυναίγειρου, έμεινε στην ιστορία από τη σύγκρουση Ελλήνων και Περσών στη ναυμαχία της Σαλαμίνας το 480 π.Χ. στα στενά μεταξύ Σαλαμίνας και των ακτών της Αττικής.
Στη περίφημη αυτή ναυμαχία, είχαν παραταχθεί οι αθηναϊκές τριήρεις υπό τον Θεμιστοκλή και οι σπαρτιάτικες υπό τον Ευρυβιάδη. Πρώτος επιτέθηκε ο Αθηναίος Αμεινίας ο Παλληνεύς και αμέσως τον ακολούθησαν και τα υπόλοιπα πλοία και έτσι η ναυμαχία γενικεύτηκε.Αργότερα,οι Αθηναίοι τον τίμησαν σαν ήρωα,λόγω της συνεισφοράς του 
στη ναυμαχία.Άνθρωποι σαν αυτόν αξίζουν τον σεβασμό και τον θαυμασμό μας.

Παραπομπές
----------

1. ↑  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901.
Με τον όρο **ανακεφαλαίωση** χαρακτηρίζεται γενικά οποιαδήποτε συνοπτική έκθεση, συνόψιση προηγηθέντος λόγου επί βασικών σημείων, ή συμπερασμάτων.

Οικονομικές επιστήμες
---------------------

Ως οικονομικός όρος ανακεφαλαίωση ονομάζεται η ενσωμάτωση των τόκων στο κεφάλαιο και ο ανατοκισμός του αθροίσματος. Για παράδειγμα μετά τη λήξη της περιόδου προθεσμιακής κατάθεσης ενός χρηματικού ποσού αν δεν γίνει ανάληψη των τόκων και εκφράζεται επιθυμία συνέχισης νέας προθεσμιακής κατάθεσης, τότε ο τόκος (αφαιρούμενης της φορολογίας από τον ίδιο χρηματοπιστωτικό φορέα - τράπεζα) προστίθεται στο αρχικό ποσό κατάθεσης (κεφάλαιο) και ανατοκίζεται σε νέα προθεσμιακή περίοδο. Σημειώνεται ότι ανακεφαλαίωση μπορεί να γίνει και σε χρέος με ανάληψη νέου δανείου.

Μουσική
-------

Ως θεωρητικός μουσικός όρος αφορά κυρίως το γ΄ και τελευταίο μέρος της αλέγκρο σονάτας (βλ. και ανακεφαλαίωση (μουσική). Στην ελληνική μουσική θεωρία περί μουσικής μορφολογίας όπως δίδαξαν οι Δημήτρης Μητρόπουλος και Μανόλης Καλομοίρης δεν υφίσταται ο όρος αυτός.[*ασαφές*] Αντίθετα ο Γιάννης Ιωαννίδης χρησιμοποίησε αντ΄ αυτού τον όρο «επανέκθεση».

Παραπομπές
----------

Πηγές
-----

* "Εγκυκλοπαίδεια Πάπυρος Larousse Britannica" τομ.8ος, σελ.267.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ανακεφαλαίωση**  |

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Η **Λεονίσις (Leonisis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,834. Ανακαλύφθηκε το 1912 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το βαφτιστικό του Γερμανού χημικού και βιομηχάνου Λέο Γκανς (1843-1935), προέδρου της Φυσικής Ενώσεως της Φραγκφούρτης, σε συνδυασμό με το όνομα της αιγυπτιακής θεότητας `Ισιδος, του εμβλήματος της Ενώσεως. Η Λεονίσις ανήκει στην Οικογένεια αστεροειδών της Χλωρίδος.

Φυσικά χαρακτηριστικά
---------------------

Ο φασματικός τύπος της Λεονίσιδος είναι **A** ή **Ld**. Αυτά είναι γενικώς «λιθώδη» φάσματα, αλλά με σημαντικές αποκλίσεις από τον συνήθη τύπο S. Το ασυνήθιστο φάσμα δημιουργεί αμφιβολίες ως προς την ένταξη της Λεονίσιδος στην Οικογένεια της Χλωρίδος. Τα υπόλοιπα φυσικά χαρακτηριστικά της Λεονίσιδος είναι άγνωστα.

Παραπομπές
----------

1. ↑  *JPL Small-Body Database*. 2000728.

Εξωτερικοί σύνδεσμοι
--------------------

* Πολυμέσα σχετικά με το θέμα  728 Leonisis στο Wikimedia Commons
* Τροχιά από το JPL (Java) / Εφημερίδα

  


Αστεροειδείς| 727 Νιππονία | 728 Λεονίσις | 729 Γουατσονία |
Συντεταγμένες: 40°25′24″N 21°16′44″E﻿ / ﻿40.42333°N 21.27889°E﻿ / 40.42333; 21.27889

Η **Αμμουδάρα** είναι οικισμός και έδρα ομώνυμης τοπικής κοινότητας, της δημοτικής ενότητας και δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.  Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας. 

* Μέχρι το 1926 ο οικισμός ονομαζόταν *Πισιάκοι*.

Γεωγραφία
---------

Η Αμμουδάρα είναι ορεινός οικισμός στο νοτιοκεντρικό τμήμα του νομού Καστοριάς. Βρίσκεται στις νότιες όχθες του Αλιάκμονα, λίγο νοτιότερα από το Άργος Ορεστικό, σε μέσο σταθμικό υψόμετρο 630. Απέχει 15 χλμ. περίπου Ν. της Καστοριάς.

Τοπική κοινότητα
----------------

Η τοπική κοινότητα Αμμουδάρας είναι χαρακτηρισμένη ως αγροτικός ορεινός οικισμός, με έκταση 17,223 χμ² (2011). Περιλαμβάνει και τους οικισμούς Αμπελοχώρι και Βοτάνι. 

### Πληθυσμός

Μόνιμος | Έτος | Πληθυσμός |
| --- | --- |
| 1991 | 110 (318) |
| 2001 | 106 (355) |
| 2011 | 61 (245) |

Πραγματικός (de facto) | Έτος | Πληθυσμός |
| --- | --- |
| 1961 | 209 (470) |
| 1971 | 165 (350) |
| 1981 | 44 (371) |
| 1991 | 135 (345) |
| 2001 | 112 (359) |
| 2011 | 61 (244) |

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1918 ως *Πισιάκοι* και προσαρτήθηκε στην κοινότητα Χρουπίστης του νομού Φλωρίνης. Το 1920 ορίστηκε έδρα της κοινότητας Πισιάκων και το 1926 μετονομάστηκε σε *Αμμουδάρα*. Το 1941 υπήχθη οριστικά στον νομό Καστοριάς. Με το ΦΕΚ 244Α - 04/12/1997 αποσπάστηκε από την κοινότητα Αμμουδάρας και προσαρτήθηκε στον δήμο Ορεστίδος ο οποίος, το 2013, μετονομάστηκε σε δήμο Άργους Ορεστικού.

Ιαματικές πηγές
---------------

Στον οικισμό λειτουργεί υδροθεραπευτήριο με 9 ατομικούς λουτήρες, που εκμεταλλεύεται την υδροθειούχο πηγή της περιοχής. Το νερό χαρακτηρίζεται ως ψυχρό HCO3-Ca-Na-Mg- Cl-υδροθειούχο, υποτονικό και έχει μέση θερμοκρασία 15˚C. Είναι κατάλληλο για ρευματισμούς, δερματικές, αναπνευστικές και αρθριτικές παθήσεις.

Αξιοθέατα
---------

* Ο ναός του Αγίου Νικολάου στη νοτιοανατολική έξοδο του οικισμού

Παραπομπές
----------

1. 1 2 3
2. 1 2 3
3. 1 2 3  ΠΛ 2:726
4. 1 2 3  ΠΛΜ 7:434
5. ↑  Εκδόσεις «Ελλάδα»
6. 1 2  «Διακοπές», σ. 944, 948
7. ↑
8. ↑
9. ↑
10. ↑
11. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ. 2010
* eetaa.gr

Εξωτερικοί σύνδεσμοι
--------------------

* 

Δήμος Άργους Ορεστικού
Ο **Αναστάσιος ο Παντοδύναμος** ήταν επίσκοπος Θεσσαλονίκης τον 17ο αιώνα.

Γεννήθηκε στο Καρπενήσι στις αρχές του 17ου αιώνα. Ο πατέρας του ήταν φτωχός βοσκός, αλλά ο Αναστάσιος έγινε ένας από τους ευφυέστερους μαθητές του Ευγένιου του Αιτωλού ή Γιαννούλη στη σχολή του Καρπενησίου. Μάλιστα ο Γιαννούλης ήταν αυτός που τον αποκαλούσε «παντοδύναμο» *«δια τα πάντα ράδια είναι λέγειν αυτόν και δοκείν»*, όπως έγραψε ο Α. Γόρδιος. Ανάμεσα στο 1648, οπότε ο Ευγένιος ο Αιτωλός τον προσέλαβε ως βοηθό του στη σχολή του Καρπενησίου, και το 1650, ο Αναστάσιος έφθασε σε οδυνηρή διαμάχη με τον δάσκαλό του, μέχρι του σημείου να αποχωρήσει από τη σχολή και να ιδρύσει δική του, που λειτούργησε για λίγα χρόνια. Στη διαμάχη του αυτή, που πίκρανε πολύ τον σοφό Ευγένιο, ο Αναστάσιος κατάφερε να παρασύρει με το μέρος του και τους αξιόλογους συμμαθητές του Ιάκωβο (τον μετέπειτα επίσκοπο Λιτζάς και Αγράφων), Ιωσήφ Σκρούμο (μετέπειτα σχολάρχη της Σχολής του Αιτωλικού) και Νικόλαο Βιλισδονίτη (μετέπειτα βασιλικό αρχίατρο του Σουλτάνου). Μετά ωστόσο από την αποτυχία της δικής του σχολής, ο Αναστάσιος αναγκάσθηκε να εγκαταλείψει το Καρπενήσι και να εγκατασταθεί στον Τύρναβο. Εκεί, χάρη στην πράγματι άρτια μόρφωσή του, σχολάρχησε στην εκεί σχολή και δίδαξε από το 1650 έως το 1655. Κατόπιν, έχοντας συνείδηση των εκπαιδευτικών ικανοτήτων του, πήγε μέχρι την Κωνσταντινούπολη, πιστεύοντας ότι ως άξιος μαθητής του Γιαννούλη (που έχαιρε μεγάλης εκτιμήσεως από το Οικουμενικό Πατριαρχείο) θα αναγνωριζόταν για να διδάξει στην εκεί Πατριαρχική Σχολή. Αλλά επειδή δεν είχε συστατική επιστολή από τον δάσκαλό του, δεν του έδωσαν σημασία. Αναγκάσθηκε έτσι να επιστρέψει στο Καρπενήσι, όπου «γονυκλινής» ζήτησε συγχώρηση από τον Ευγένιο, ο οποίος ευχαρίστως του την έδωσε, μαζί με το ανάλογο συστατικό γράμμα του προς το Πατριαρχείο, που γράφτηκε το 1655. Εφοδιασμένος με αυτό, ο Αναστάσιος πραγμάτωσε πια την επιθυμία του να αναγνωρισθεί από το Πατριαρχείο και να διορισθεί σχολάρχης της Πατριαρχικής Σχολής. Δίδαξε εκεί μέχρι το 1660 και κατά τον (συμπατριώτη του Ευρυτάνα) Ιωάννη Καρυοφύλλη, Μέγα Χαρτοφύλακα του Πατριαρχείου, *«ουδείς υπήρξεν αυτού καλύτερος εις τα γραμματικά και την ποιητικήν»*. Από το 1660 μέχρι το 1671 ο Αναστάσιος, ύστερα από πρόσκληση του φίλου του μητροπολίτη Αδριανουπόλεως Νεόφυτου, ανέλαβε τη διεύθυνση της σχολής ελληνικών γραμμάτων στην Αδριανούπολη. Τέλος, το 1671 εκλέχθηκε επίσκοπος Θεσσαλονίκης. Απεβίωσε και τάφηκε στην Αδριανούπολη στις αρχές του 18ου αιώνα, δηλαδή σε πολύ μεγάλη ηλικία. Γραπτά έργα του δεν αναφέρονται και φαίνεται ότι ούτε επιστολές του διασώθηκαν.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 488

Βιβλιογραφία
------------

* Βασιλείου, Πάνος Ι.: *Ευγένιος Γιαννούλης ο Αιτωλός και οι σπουδαιότεροι μαθητές των σχολών των Αγράφων*, Αθήναι 1957, σσ.73-74
To **Galaga** είναι ένα βιντεοπαιχνίδι το οποίο έχει θέμα το shooter arcade. Έχει δημιουργηθεί από τον Ιάπωνα Shigeru Yokoyama και μια μικρή ομάδα που την καθοδηγούσε. Η εταιρεία η οποία ευθύνεται για την κατασκευή του είναι η **Namco**. Το Galaga είναι η συνέχεια του παιχνιδιού Galaxian το οποίο κατασκευάστηκε το 1979 και ήταν μια από τις πιο μεγάλες επιτυχίες της Namco. Σκοπός του παιχνιδιού Ο σκοπός του παιχνιδιού ήταν να ελέγξεις ένα αστρόπλοιο ώστε να καταστρέψει τις δυνάμεις **Galaga**.

Σε κάθε στάδιο θα έπρεπε να αποφεύγεις τους εχθρούς και τα βλήματα που θα σου έστελναν προς το μέρος που βρισκόταν το αστρόπλοιο. Οι εχθροί μπορούν να αιχμαλωτίσουν το αστρόπλοιο μέσω μιας δέσμης τρακτέρ η οποία μπορεί να καταπολεμηθεί.

***Galaga***
***Παίζοντας το παιχνίδι Galaga***
Οι κονσόλες που έχει δημοσιευτεί ειναι η Game Boy , Xbox 360 , Xbox One , PlayStation 4 , iOS , Windows , Nintendo Entertainment System , Arcade , SG-1000 , MSX , Atari 7800 , mobile phone , Roku και το CD-i

Ο αρχικός σχεδιασμός του παιχνιδιού
-----------------------------------

Ο αρχικός σχεδιασμός του παιχνιδιού χρειάστηκε δύο ολόκληρους μήνες για να τελειοποιηθεί. Η ιδέα για τον μηχανικό διπλού μαχητικού είχε ειπωθεί από μια ταινία που είχε δει ο **Yokoyama,** όπου ένα πλοίο είχε καταληφθεί από μια μεγάλη κυκλική δέσμη. Το έργο σιγά σιγά άρχισε να γίνεται πολύ δημοφιλές, έτσι ο πρόεδρος της Namco **Masaya Nakamura** άρχισε να ενδιαφέρεται. Οι πρώτες δοκιμές τοποθεσίας δεν είχαν πετύχει. **Το Galaga** κέρδισε την κριτική και είχε ήδη γίνει ένα από τα πιο πετυχημένα παιχνίδια arcade Αρχειοθετήθηκε 2013-08-13 στο Wayback Machine.. Θεωρείται ως ένα κλασικό βιντεοπαιχνίδι της χρυσής εποχής αλλά και όχι μόνο. Θεωρείται ως ένα από τα καλύτερα παιχνίδια όλων των εποχών.

Βιβλιογραφία
------------

1. "Video Game Flyers: Galaga, Namco (Germany)". *The Arcade Flyer Archive*. Retrieved 31 May 2021.





1. ↑  *Steam*. 12  Σεπτεμβρίου 2003. 403430. Ανακτήθηκε στις 24  Απριλίου 2022.
Ο **Αναστάσιος Χαραλάμπης** ήταν προεστός και βεκίλης των Καλαβρύτων.

Βιογραφικά στοιχεία
-------------------

Γεννήθηκε το 1730 στη Ζαρούχλα Καλαβρύτων και ήταν γιος του Πανάγου Χαραλάμπη προεστού της Ζαρούχλας. Μετά το θάνατο του πατέρα του, λόγω της μόρφωσης και των ικανοτήτων που διέθετε, εξελέγη και αυτός προεστός, αρχικά στο χωριό του και στη συνέχεια στα Καλάβρυτα. Αργότερα διορίστηκε από του Οθωμανούς βεκίλης (αντιπρόσωπος) της Επαρχίας Καλαβρύτων στην Υψηλή Πύλη και στάλθηκε στην Κωνσταντινούπολη όπου και παρέμεινε μέχρι το τέλος της ζωής του.

Παιδιά του ήταν οι αγωνιστές της Επανάστασης Ιωάννης και Σωτήριος Χαραλάμπης.

Πηγές
-----

* Φραντζής Αμβρόσιος, Επιτομή της Ιστορίας της Αναγεννηθείσης Ελλάδος, Αθήνα, 1839, τόμ. Δ' σελ. 123
* Αθανάσιος Θ. Φωτόπουλος, Οι Κοτζαμπάσηδες της Πελοποννήσου κατά τη Δεύτερη Τουρκοκρατία (1715-1821), διδακτορική διατριβή, ΕΚΠΑ, Αθήνα 1995
To **A Spoonful of Sugar** είναι ένα τραγούδι, γραμμένο από τους αδελφούς Ρόμπερτ και Ρίτσραντ Σέρμαν, το οποίο συμπεριλήφθηκε στο soundtrack της ταινίας της Disney, *Mary Poppins*, το 1964. Το τραγούδι ερμηνεύθηκε και στο μιούζικαλ *Mary Poppins* της ίδιας χρονιάς. 

Το κομμάτι είναι ένα uptempo και εύθυμο τραγούδι, το οποίο ερμηνεύθηκε πρώτα από την Τζούλι Άντριους, στον ρόλο της Mary Poppins, στο οποίο δίνει οδηγίες στα δύο παιδιά της οικογένειας πώς να καθαρίσουν το δωμάτιό τους, λέγοντάς τους πως όταν βρουν κάποια διασκεδαστικά στοιχεία σε μία δουλειά, αυτή γίνεται «παιχνιδάκι». Η μελωδία ακούγεται σε όλη τη διάρκεια της ταινίας ως το leitmotiv της Mary Poppins.

Παραπομπές
----------

1. ↑  Sherman, Robert B. "At 6:01 I March Through My Door" in *Moose: Chapters From My Life*, p. 377-378

Εξωτερικοί σύνδεσμοι
--------------------

* Mary Poppins - A Spoonful Of Sugar (from "Mary Poppins") στο YouTube (official upload by DisneyMusicVEVO)

  

  


|  |  |
| --- | --- |
| 

|  |
| --- |
| * Πύλη:Μουσική
* Πύλη:Κινηματογράφος
 |

 |
Μανσούρα (Σινδική)
Η **Μανσούρα** ήταν η πρώτη πρωτεύουσα των μουσουλμάνων της Σινδικής, από το έτος 711 μ.Χ. μέχρι το 1006. Η πόλη ιδρύθηκε για να αποτελέσει βάση κεντρικής στρατιωτικής φρουράς, από τις δυνάμεις των Ομεϋαδών στη Σινδική, και κατά τη διάρκεια της Αρχής των Αββασιδών μεταμορφώθηκε σε μια σφύζουσα από ζωή μητρόπολη, ξεπερνώντας τον πλούτο της Μουλτάν στο Βορρά και της Ντεμπάλ στο Νότο.

Η πόλη χτίστηκε στις όχθες του Ινδού ποταμού, γύρω από γόνιμες εκτάσεις κατάλληλες για γεωργικές δραστηριότητες, με σπίτια φτιαγμένα από άργιλο, ψημένα τούβλα και γύψο. Η Μανσούρα εξήγαγε βότανα, μπαχαρικά, υφαντά, ελεφαντόδοντο, μέταλλα και καθρέφτες στη Βαγδάτη, κέντρο τότε της μουσουλμανικής ισχύος.
Η **Ερμίνια (Erminia)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,382. Ανακαλύφθηκε το 1910 από τον Γερμανό αστρονόμο Έμιλ Ερνστ, που παρατηρούσε από τη Χαϊδελβέργη, και πήρε το όνομά του είτε από την κωμική όπερα *«Ερμίνια»* (1885) του Βρετανού συνθέτη Edward Jakobowski, είτε από τη Χριστιανή μάρτυρα Αγία Ερμιόνη της Εφέσου. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος. Η Ερμίνια βρίσκεται σε τροχιακό συντονισμό με τον πλανήτη Γη, αφού η περίοδος περιφοράς της γύρω από τον `Ηλιο είναι ακριβώς 5 γήινα έτη.

Φυσικά χαρακτηριστικά
---------------------

Η μέση διάμετρος της Ερμίνιας εκτιμάται σε 134,22 χιλιόμετρα. Ο φασματικός τύπος της είναι **P**, ενώ το άλβεδό της είναι 0,0432. Η Ερμίνια περιστρέφεται γύρω από τον εαυτό της μία φορά κάθε 53 ώρες 57 λεπτά και 36 δευτερόλεπτα, μία εξαιρετικά αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000705.

Εξωτερικοί σύνδεσμοι
--------------------

* Πολυμέσα σχετικά με το θέμα  705 Erminia στο Wikimedia Commons
* Τροχιά από το JPL (Java) / Εφημερίδα

  


Αστεροειδείς| 704 Ιντεράμνια | 705 Ερμίνια | 706 Χιρούντο |
Ο **Μαμαφρέδος Β΄**, ιταλ. Manfredo II (1140 - 1215) από τον Οίκο των Αλεράμιτσι-ντελ Βάστο ήταν ο 2ος μαρκήσιος τού Σαλούτσο (1175-1215).

Ο θυρεός των ντελ Βάστο.

Βιογραφία
---------

Ήταν γιος τού Μαμφρέδου Α΄ 1ου μαρκησίου τού Σαλούτσο και της Ελεονόρας, κόρης τού Γκονάριο Β΄ κριτή (giudice) της Αρμπορέα Σαρδηνίας.

Διαδέχθηκε τον πατέρα του το 1175. Έθεσε την πρωτεύουσα της μαρκιωνίας οριστικά στο Σαλούτσο. Νυμφεύτηκε την Αζαλαΐδα, κόρη τού 5ου εξαδέλφου του Γουλιέλμου Ε΄ μαρκησίου τού Μομφερράτου (κύριο κλάδο των Αλεράμιτσι) και έτσι έφτιαξε συμμαχία με ένα από τα πιο ισχυρά κράτη της βόρειας Ιταλίας.

Ο Μαμφρέδος Β΄ επέκτεινε τη μαρκιωνία και πολέμησε εναντίον της διεύρυνσης της γειτονικής κομητείας της Σαβοΐας. Έπειτα από μικρές αψιμαχίες, οι δύο ηγεμονίες ήλθαν σε συνεννόηση το 1213, έτσι επικράτησε ειρήνη στα δύο τελευταία έτη της εξουσίας του.

Ο πρώτος γιος του Βονιφάτιος είχε αποβιώσει το 1212, έτσι τον διαδέχθηκε ο εγγονός του Μαμφρέδος Γ΄ υπό την επιτροπεία της Αζαλαΐδας. Αυτή έπρεπε να πληρώνει την εισφορά στη Σαβοΐα εκ μέρους τού νεαρού μαρκησίου· για τον επόμενο αιώνα το Σαλούτσο ήταν υποτελές στη Σαβοΐα.

Οικογένεια
----------

Νυμφεύτηκε την Αζαλαΐδα, κόρη τού Γουλιέλμου Ε΄ μαρκησίου τού Μομφερράτου και είχε τέκνα:

* Αγνή, παντρεύτηκε τον Κομίτα Γ΄ κριτή (giudice) τού Λογκουντόρο Σαρδηνίας.
* Βονιφάτιος, νυμφεύτηκε τη Μαρία ντι Τόρρες, κόρη τού Κομίτα Γ΄ κριτή τού Λογκουντόρο.
	+ Μαμφρέδος Γ΄ απεβ. 1244, 3ος μαρκήσιος τού Σαλούτσο. Νυμφεύτηκε τη Βεατρίκη, κόρη τού Αμεδαίου Δ΄ κόμη της Σαβοΐας.
* Μαργαρίτα, παντρεύτηκε τον Γοδεφρείδο ντε Σαλβαίνγκ.
* Μαρία, παντρεύτηκε τον Γουλέλμο Β΄ μαρκήσιο της Τσέβα.
* Θωμάς.

Από μία μη νόμιμη σχέση είχε φυσικό τέκνο έναν γιο.

Πηγές
-----

* L. Provero, Dai marchesi del Vasto ai primi marchesi di Saluzzo. Sviluppi signorili entro quadri pubblici (secoli XI-XII) (Turin, 1992).
* Giuseppe Sorge, Mussomeli dall'origine all'abolizione della feudalità, vol. II, Catania 1916, poi Edizioni Ristampe Siciliane, Palermo 1982.
Η οικογένεια iPod
Το **iPod** είναι μια σειρά φορητών συσκευών αναπαραγωγής πολυμέσων και φορητών συσκευών πολλαπλών χρήσεων που σχεδιάστηκε και διατίθεται στην αγορά από την Apple Inc. Η πρώτη έκδοση κυκλοφόρησε στις 23 Οκτωβρίου 2001, περίπου οκτώμισι μήνες μετά που η έκδοση του iTunes για Macintosh απελευθερώθηκε. Από τις 28 Μαΐου 2019, μόνο το iPod Touch (7ης γενιάς) παραμένει σε παραγωγή.

Όπως και άλλες ηλεκτρονικές συσκευές αναπαραγωγής μουσικής, ορισμένες εκδόσεις του iPod μπορούν να χρησιμεύσουν ως εξωτερικές συσκευές αποθήκευσης δεδομένων. Πριν από το macOS 10.15, το λογισμικό iTunes της Apple (και άλλο εναλλακτικό λογισμικό) θα μπορούσε να χρησιμοποιηθεί για τη μεταφορά μουσικής, φωτογραφιών, βίντεο, παιχνιδιών, στοιχείων επικοινωνίας, ρυθμίσεων ηλεκτρονικού ταχυδρομείου, σελιδοδεικτών Ιστού και ημερολογίων στις συσκευές που υποστηρίζουν αυτές τις δυνατότητες από υπολογιστές που χρησιμοποιούν ορισμένες εκδόσεις των λειτουργικών συστημάτων Apple macOS και Microsoft Windows.

Παραπομπές
----------

1. ↑  Pierce, David. «Goodbye iPod, and Thanks for All the Tunes» (στα αγγλικά). *Wired*. ISSN 1059-1028.. Ανακτήθηκε στις 2022-01-04.
Η **ανακατεμένη** **επίθεση** είναι μία επιθετική στρατηγική στην καλαθοσφαίριση, που αναπτύχθηκε στις αρχές της δεκαετίας του 1950 από τον Μπρους Ντρέικ στο Πανεπιστήμιο της Οκλαχόμα. Αργότερα χρησιμοποιήθηκε από τον Μπομπ Σπίαρ, ο οποίος ήταν ο πρώτος προπονητής μπάσκετ της Ακαδημίας της Πολεμικής Αεροπορίας των Ηνωμένων Πολιτειών την περίοδο 1957-71. Στην ανακατεμένη επίθεση και οι πέντε παίκτες εναλλάσσονται σε κάθε μία από τις πέντε θέσεις με ανακάτεμα. Αυτή η επίθεση θα ήταν μία επιλογή για μία ομάδα που έχει καλούς χειριστές της μπάλας, αλλά δεν είναι ευλογημένη με ύψος ή έναν κυρίαρχο παίκτη στο ποστ (ίσως γι' αυτό το λόγο ο Σπίαρ τη χρησιμοποίησε στο Αιρ Φορς, το οποίο έχει περιορισμό ύψους).

Ο προπονητής Ντιν Σμιθ του Πανεπιστημίου της Βόρειας Καρολίνας στο Τσάπελ Χιλ δίδαξε επίσης την ανακατεμένη επίθεση.

Βιβλιογραφικές αναφορές
-----------------------

Περαιτέρω ανάγνωση
------------------

* Σμιθ, Ντιν (1998). *Καλαθοσφαίριση: Πολλαπλή επίθεση και άμυνα*. Βοστόνη: Άλιν εντ Μπέικον. ISBN 0-205-29119-8.
Η **Αλίνη** (*Aline*) είναι μικρός πλανήτης (αστεροειδής), που φέρεται στους καταλόγους των αστεροειδών με αύξοντα αριθμό 266 και ανακαλύφθηκε στις 17 Μαΐου 1887 από τον Αυστριακό αστρονόμο Γιόχαν Παλίζα, ο οποίος παρατηρούσε από τη Βιέννη. Ο αστεροειδής αυτός πιστεύεται ότι πήρε το όνομά του από μία κόρη του αστρονόμου Έντμουντ Βάις (Edmund Weiss). Περιφέρεται περί τον Ήλιο σε μέση απόσταση (μεγάλο ημιάξονα της τροχιάς) 2,804 αστρονομικών μονάδων ή 419,5 εκατομμυρίων χιλιομέτρων. Η απόσταση αυτή κυμαίνεται από 354 ως 485 εκατομμύρια χλμ. αφού η εκκεντρότητα της τροχιάς της είναι σημαντική (e = 0,156). Μία περιφορά περί τον Ήλιο συμπληρώνεται σε 1715,0 ημέρες. Η κλίση της τροχιάς της Αλίνης ως προς την εκλειπτική είναι i = 13,39 μοίρες. Είναι σκουρόχρωμος αστεροειδής τύπου C, με άλβεδο 0,059.

Η «μέση διάμετρος» της Αλίνης είναι 109 χλμ. Η μάζα της είναι άγνωστη, ενώ περιστρέφεται γύρω από τον εαυτό της σε 12,3 ώρες.

Παραπομπές
----------

1. ↑  *JPL Small-Body Database*. 2000266.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 265 Άννα | 266 Αλίνη | 267 Τιρζά |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **αναισθησιολόγος** είναι ο ιατρός εκπαιδευμένος επάνω στο κλάδο της αναισθησιολογίας και περιεγχειρητικής ιατρικής.Η **Αναισθησιολογία** είναι μια ιατρική ειδικότητα που απαιτεί πέντε χρόνια ειδίκευσης. Ο αναισθησιολόγος μετά τα έξι χρόνια σπουδών στην Ιατρική σχολή, ειδικεύεται για πέντε χρόνια στην αναισθησιολογία, η οποία περιλαμβάνει πρακτική και θεωρητική εκπαίδευση τόσο στην αναισθησιολογία όσο και σε άμεσα σχετιζόμενες ειδικότητες όπως η καρδιολογία, η πνευμονολογία, η εντατική θεραπεία, η επείγουσα ιατρική, η αντιμετώπιση του πόνου και άλλες.
Οι αναισθησιολόγοι προκαλούν με χημικά μέσα απώλεια συνείδησης σε ασθενείς που υποβάλλονται σε εγχείρηση, αντιμετωπίζοντας κάθε καρδιακή η αναπνευστική επιπλοκή που μπορεί να προκύψει. Μπορεί ακόμη να χορηγούν και να παρακολουθούν διάφορους τύπους αγωγής για την ανακούφιση πόνου στη διάρκεια άλλων διαδικασιών, όπως π.χ. σε τοκετό.

  



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85004969
* GND: 4112518-6
* BNF: cb12048092p (data)
* NKC: ph870438

 |

 |
Η **Ανδρίακα** ήταν μια αρχαία πόλη της Μηδίας.

Η μοναδική αναφορά για την ύπαρξη της πόλεως παρέχεται από τον Αλεξανδρινό γεωγράφο Κλαύδιο Πτολεμαίο. Την τοποθετεί στους πρόποδες του όρους Ιασονίου, λίγο πριν τα σύνορα με την Περσίδα (σημερινή Φαρς) προς νότο. 

Τόσο η ονομασία Ιασόνιον είναι ελληνική, όσο και η ονομασία Ανδρίακα. Το Ιασόνιον ταυτίζεται με το σημερινό όρος Damāvand  του βορείου Ιράν στα νότια της Κασπίας θάλασσας. Το όνομα Ανδρίακα απαντά τόσο σε μια πόλη της παραλιακής Λυκίας (η σημερινή Demre, πλησίον των Μύρων όσο και στην ανατολική Θράκη στα νότια παράλια του Ευξείνου πόντου, μεταξύ Κωνσταντινουπόλεως και Σαλμυδησσού. Δεν αποκλείεται η πιθανότητα η εν λόγω Ανδρίακα να υπήρξε ελληνιστική πόλη και μάλιστα Θρακών ή Λυκίων κληρούχων, πράγμα όχι σπάνιο φαινόμενο στην αυτοκρατορία των Σελευκιδών.

Η τοποθεσία της πόλεως τυγχάνει άγνωστη, όμως βρισκόταν στο βόρειο Ιράν.

Παραπομπές
----------

1. ↑  Κλαυδίου Πτολεμαίου *Γεωγραφική υφήγησις*
2. ↑  Vollständiges sach- und namen Register zu allen Ausgaben von Strabons του Christoph Gottlieb Groskurd
Το **Apple M1** είναι ένας επεξεργαστής βασισμένος σε αρχιτεκτονική ARM System on Chip (SoC) που σχεδιάστηκε από την Apple Inc. ως κεντρική μονάδα επεξεργασίας (CPU) και μονάδα επεξεργασίας γραφικών (GPU) για υπολογιστές Macintosh και το iPad Pro. Εμπνεύστηκε από το chipset Apple A14 Bionic. Επισημαίνει, επίσης, την πρώτη σημαντική αλλαγή στο σύνολο εντολών που χρησιμοποιούν οι υπολογιστές Macintosh από τότε που η Apple άλλαξε από το PowerPC σε Intel το 2006. Η Apple ισχυρίζεται ότι έχει τον ταχύτερο πυρήνα CPU στον κόσμο "σε πυρίτιο χαμηλής ισχύος" και την καλύτερη απόδοση παγκοσμίως ανά watt. 

Εκτός από το macOS και το iPadOS της Apple, προσφέρεται υποστήριξη για ο M1 και σε Linux.

Παραπομπές
----------

1. ↑  «The Apple M1 is the first ARM-based chipset for Macs with the fastest CPU cores and top iGPU». *GSMArena.com* (στα Αγγλικά). Ανακτήθηκε στις 7 Ιουνίου 2021.
Η **αναιμία χρόνιας νόσου (ΑΧΝ)** ή **αναιμία της φλεγμονής** εμφανίζεται συχνά σε ασθενείς με χρόνιες φλεγμονώδεις νόσους ή κακοήθειες. Κάποιες από τις ασθένειες που προκαλούν ΑΧΝ είναι η ρευματοειδής αρθρίτιδα, ο συστηματικός ερυθηματώδης λύκος, πνευμονίες και πνευμονικά αποστήματα, φυματίωση, διάφορα νεοπλάσματα και άλλες ασθένειες. Η βαρύτητά της σχετίζεται με τη βαρύτητα της νόσου, και είναι συνήθως ελαφριάς μορφής. Τις περισσότερες φορές είναι νορμοκυτταρική νορμόχρωμη αναιμία (φυσιολογικό MCV και MCHC ή MCH).

Παθοφυσιολογία
--------------

Σημαντικό ρόλο στη δημιουργία της αναιμίας παίζουν οι κυτταροκίνες που παράγονται κατά την φλεγμονή, όπως η IL-1 και η IL-6, οι οποίες διεγείρουν την παραγωγή εψιδίνης από το ήπαρ. Η εψιδίνη φαίνεται να μπλοκάρει την εξαγωγή του σιδήρου από τα αποθηκευτικά κύτταρα (εντεροκύτταρα, ηπατοκύτταρα, μακροφάγα) κι έτσι δεν αποδίδεται επαρκές σίδηρο στους ερυθροβλάστες για να γίνει η αιμοποίηση.. 

Η νόσος χαρακτηρίζεται από χαμηλά επίπεδα κυκλοφορούντος σιδήρου ορού και υψηλά ή φυσιολογικά επίπεδα φεριτίνης. Παθοφυσιολογικοί μηχανισμοί που παίζουν ρόλο στη νόσο είναι: η διαταραχή στη χρήση του διαθέσιμου σιδήρου για ερυθροποίηση και η κατακράτηση αυτού στο ΔΕΣ, η διαταραχή στην παραγωγή ερυθροποιητίνης και η ελαττωματική ανταπόκριση των ερυθρών σε αυτήν, καθώς επίσης και η μείωση της επιβίωσης των κυκλοφορούντων ερυθρών.

Διάγνωση και θεραπεία
---------------------

Η διάγνωση της ΑΧΝ συχνά πιθανολογείται και τίθεται εξ αποκλεισμού. Μία υψηλή τιμή φεριτίνης μπορεί να συμβάλλει στη διάγνωση, ωστόσο η φεριτίνη ως πρωτεΐνη οξείας φάσης συχνά έχει ήδη υψηλή τιμή σε φλεγμονώδη νοσήματα.

Θεραπεία συνήθως δε χρειάζεται εάν δεν υπάρχουν συμπτώματα. Σε περίπτωση που κριθεί απαραίτητο, η χορήγηση ερυθροποιητίνης και ενδοφλέβιο σίδηρο μπορεί να διορθώσει την αναιμία.

Παραπομπές
----------

1. 1 2 3  Καραγιάννης, Αστέριος (2012). *ΕΣΩΤΕΡΙΚΗ ΠΑΘΟΛΟΓΙΑ (Δ΄ έκδοση) / Τομέας Παθολογίας Ιατρικής Σχολής Α.Π.Θ.* Θεσσαλινίκη: University Studio Press. σελ. 639-643. ISBN 978-960-12-2097-0. Αρχειοθετήθηκε από το πρωτότυπο στις 27 Φεβρουαρίου 2022. Ανακτήθηκε στις 15 Νοεμβρίου 2016.
2. 1 2 3  Hoffbrand, A. Victor· Moss, Paul A.H. (2015). *Hoffbrand's Essential Haematology* (7η έκδοση). Wiley-Blackwell. σελ. 37. ISBN 978-1-118-40867-4. [*νεκρός σύνδεσμος*]
3. ↑  Walker, Brian (2014). *Davidson's Principles and Practice of Medicine* (22 έκδοση). Churchill Livingstone. σελ. 1023. ISBN 9780702050350.
4. ↑  Αριστοτέλειο Πανεπιστήμιο Θεσσαλονίκης, Τομεας Παθολογίας (2014). *Παθολογική Φυσιολογία*. Θεσσαλονίκη: UNIVERSITY STUDIO PRESS. σελ. 104. ISBN 9789601221830.
Συντεταγμένες: 35°28.5′S 69°35′W﻿ / ﻿35.4750°S 69.583°W﻿ / -35.4750; -69.583

Το **Μαλάργουε** (ισπανικά: *Malargüe*, ισπανική  προφορά ΔΦΑ: [maˈlarɣwe]) είναι πόλη στο νοτιοδυτικό μέρος της επαρχίας Μεντόσα, Αργεντινή, περίπου 370 χλμ νότια της επαρχιακής πρωτεύουσας Μεντόσα. Είναι η πρωτεύουσα του διαμερίσματος Μαλάργουε, και έχει περίπου 23.000 κατοίκους σύμφωνα με την απογραφή του 2001. 

Η πόλη βρίσκεται σε μια ημι-άνυδρη περιοχή. Η γεωργία εστιάζεται στην παραγωγή πατατόσπορου, μαζί με δευτερεύουσες καλλιέργειες όπως το τριφύλλι, το κρεμμύδι και το σκόρδο. Στο παρελθόν, οι τοπικές βιομηχανίες περιέλαβαν την εξερεύνηση και την παραγωγή πετρελαίου, και την εξόρυξη ουρανίου. Ως τουριστική περιοχή, το Μαλάργουε παρέχει τα ξενοδοχεία και τις καμπίνες για τους επισκέπτες ενδιαφερόμενους για τον οικολογικό τουρισμό το καλοκαίρι και σκι το χειμώνα στα κοντινά θέρετρα του Λας Λένιας και Λος Μόγιες.

Η πόλη είναι γνωστή για το παραδοσιακό πιάτο της, το τσιβίτο (κατσικάκι). Φιλοξενεί το ετήσιο Διεθνές Φεστιβάλ της Κατσίκας και το Επαρχιακό Φεστιβάλ του Αρνίου, κατά τη διάρκεια της δεύτερης εβδομάδας του Ιανουαρίου.

* Πύργος του ρολογιού στο κέντρο της πόληςΠύργος του ρολογιού στο κέντρο της πόλης
* Πηγάδι Λας ΆνιμαςΠηγάδι Λας Άνιμας

Κλίμα
-----

Το κλίμα του Μαλάργουε είναι ξηρό και σχετικά ψυχρό. Τα καλοκαίρια φέρνουν θερμές ημέρες και δροσερά έως κρύα βράδια. Το Μάρτιο ή αρχές Απριλίου, ο παγετός μπορεί να εμφανιστεί, έντονες διακυμάνσεις της θερμοκρασίας μπορούν να συμβούν. Η μέση μέγιστη είναι 11°C και η μέση ελάχιστη είναι -2°C, οι ανταρκτικοί άνεμοι φέρνουν τις περιόδους χιονιού. Οι ελάχιστες μέσες θερμοκρασίες έχουν φθάσει τους -23°C στο παρελθόν.

Αστρονομικό και Διαστημικό Κέντρο
---------------------------------

Γραφεία του Αστεροσκοπείου Πιέρ Οζέ
Στο Μαλάργουε βρίσκεται τη νότια θέση του Αστεροσκοπείου Πιέρ Οζέ, ένα πείραμα της φυσικής που ψάχνει υπερ-ενεργειακές κοσμικές ακτίνες.

Ο Ευρωπαϊκός Οργανισμός Διαστήματος άρχισε την κατασκευή ενός σταθμού 30 χλμ νότια του Μαλάργουε το 2010. Άρχισε να λειτουργεί στις αρχές του 2013 ο Σταθμός Μαλάργουε.

Παραπομπές
----------

1. ↑  ESA to build its third deep space ground station in Argentina

Εξωτερικοί σύνδεσμοι
--------------------

* Πολυμέσα σχετικά με το θέμα  Malargüe στο Wikimedia Commons
* Δημοτικές Πληροφορίες Ομοσπονδιακό Ινστιτούτο Δημοτικών Υποθέσεων, Υπουργείο Εσωτερικών (Ισπανικά)
* Αστεροσκοπείο Πιέρ Οζέ (Ισπανικά)
* Επίσημη ιστοσελίδα του Δήμου του Μαλάργουε

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 156758432

 |

 |
Ο **Αμερίας ο Μακεδών** (3ος αιώνας π.Χ.) ήταν Έλληνας λεξικογράφος με καταγωγή από την Μακεδονία. Είναι κυρίως γνωστός για την σύνταξη του λεξικού με τίτλο *Γλῶσσαι* όπου γίνεται η ερμηνεία σπανίων λέξεων, ενώ επίσης υπήρξε ο συγγραφέας του έργου *Ῥιζοτομικός* το οποίο αποτελεί μια ετυμολογική πραγματεία και περιέχει πολλούς όρους σχετικά με τη βοτανική και τη μαγειρική.Τα έργα του έχουν διασωθεί μέσω των γραπτών του Ησυχίου του Αλεξανδρινού και του Αθήναιου.

Ο τρόπος γραφής και οι λέξεις τις οποίες χρησιμοποιούσε ο Αμερίας δεν φαίνεται να είναι αποκλειστικά μακεδονικές, ενώ στο λεξικό *Γλῶσσαι* συμπεριέλαβε και ένα ομηρικό λεξικό, κατά τα πρότυπα των Αλεξανδρινών γραμματικών. Από τις λέξεις που χρησιμοποιεί μόνο μια προσδιορίζεται ως καθαρά μακεδονική, η *σαυᾶδαι* (σειληνοί). Ο Αθήναιος τον ονομάζει επανειλημμένα Μακεδόνα στα γραπτά του, και τον αναφέρει ως πηγή για το φαγητό της *ξηροπυρίτας*. Καθώς είναι ο μόνος γνωστός αρχαίος λεξικογράφος με καταγωγή από τη Μακεδονία, το λεξικό του έχει θεωρηθεί πως αντιπροσωπεύει την γλώσσα στην αρχαία Μακεδονία.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 74241875. Ανακτήθηκε στις 25  Μαΐου 2018.
2. ↑  Smith, William (1867). «Amerias». Στο: William Smith, επιμ. *Dictionary of Greek and Roman Biography and Mythology*. **1**. Boston: Little, Brown and Company, σσ. 142. .
3. ↑  «Αμερίας - Ygeiaonline.gr». *www.ygeiaonline.gr*. Ανακτήθηκε στις 6 Μαΐου 2016.
4. ↑  Amerias, Terrence James Victorino, Log Press, 14 Ιαν. 2012
5. ↑  «Αρχαίες μακεδονικές λέξεις | Θετίμα». *ancdialects.greeklanguage.gr*. Αρχειοθετήθηκε από το πρωτότυπο στις 9 Μαΐου 2016. Ανακτήθηκε στις 6 Μαΐου 2016.
6. ↑  (Γερμανικά) Hoffmann, Otto (1 Ιανουαρίου 1906). *Die Makedonen, ihre Sprache und ihr Volkstum*. Georg Olms Verlag. σελ. 2-9. ISBN 9783487405339.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 74241875
* GND: 102378983

 |

 |
Οι δικαιοδοσία της Εκκλησίας της Ελλάδος (με μπλε) στην Ελλάδα σήμερα.
Η **ανακήρυξη της αυτοκεφαλίας της Εκκλησίας της Ελλάδος** (Πατριαρχικός και Συνοδικός Τόμος της 29ης Ιουνίου 1850) είναι το επίσημο διάταγμα του Οικουμενικού Πατριαρχείου Κωνσταντινουπόλεως που παραχώρησε *εκ του νόμου* αυτοκέφαλο στην τότε *εκ των πραγμάτων* αυτοκέφαλη Εκκλησία της Ελλάδος .

Ιστορία
-------

### Διακήρυξη της αυτοκεφαλίας από την Ελλάδα

Η απόφαση για τη δημιουργία ενός ανεξάρτητου ελληνικού βασιλείου από τις Μεγάλες Δυνάμεις (τη Βρετανική Αυτοκρατορία, τη Ρωσική Αυτοκρατορία και το Βασίλειο της Γαλλίας ) οριστικοποιήθηκε με τη Συνθήκη της Κωνσταντινούπολης (1832). Το γεγονός αυτό έθεσε ένα δίλημμα για την ελληνική πατριαρχική και θρησκευτική κοινωνία: να υπάρχει ανεξάρτητη Εκκλησία της Ελλάδος ή στο ανεξάρτητο κράτος ή να επεκτείνεται εντός αυτού η εκκλησιαστική δικαιοδοσία του Οικουμενικού Πατριαρχείου Κωνσταντινουπόλεως; 

Η κυβέρνηση ανακήρυξε την Εκκλησία της Ελλάδος αυτοκέφαλη το 1833, με πολιτική απόφαση της Αντιβασιλείας. Η απόφαση τάραξε τα νερά της ελληνικής πολιτικής σκηνής, καθώς οι βασιλικές αρχές είχαν, πλέον, μεγάλη ισχύ για πολλές δεκαετίες.

### Υπογραφή του *Πατριαρχικού και Συνοδικού Τόμου*

Εν τέλει, το Οικουμενικό Πατριαρχείο Κωνσταντινουπόλεως αποφάσισε έναν συμβιβασμό: το Οικουμενικό Πατριαρχείο συμφώνησε να δώσει αυτοκεφαλία στην Εκκλησία της Ελλάδος μέσω ενός *Τόμου,* κάτι που συνέβη στις 29 Ιουνίου του 1850.

### Επακόλουθα

Η απόφαση του Οικουμενικού Πατριαρχείου να δώσει αυτοκεφαλία στην Εκκλησία της Ελλάδος επηρέασε καταλυτικά τη Βουλγαρική Εθνική Αναγέννηση και οδήγησε στην δημιουργία της Βουλγαρικής Εξαρχίας, η οποία καταδίκασε τον εθνοφυλετισμό.  

Το Άγιο Όρος, η Κρήτη, η Μακεδονία,η Θράκη και τα νησιά του ανατολικού Αιγαίου παρέμειναν υπό τη δικαιοδοσία του Οικουμενικού Πατριαρχείου.

Δείτε επίσης
------------

* Εθνική εκκλησία
* Θρησκεία στην Ελλάδα

Παραπομπές
----------

1. ↑  ΠΑΤΡΙΑΡΧΙΚΟΣ ΚΑΙ ΣΥΝΟΔΙΚΟΣ ΤΟΜΟΣ
2. ↑  Nikolaos-Nikodemos Anagnostopoulos, *The development of the Ecclesiology and the Political Theology of the Ecumenical Patriarchate of Constantinople and the Autocephalous Greek Orthodox Church in response to Muslim Christian relations in the contemporary context of modern Greece and Turkey until 2014* Αρχειοθετήθηκε 2021-12-06 στο Wayback Machine. PhD thesis, Heythrop College, University of London, 2015, p. 106.
3. ↑  Beginning of the History of the Greek Church in the 19th Century (in Bulgarian)
Μερικές χελώνες παρουσιάζουν αμελητέα γήρανση.
Η **αμελητέα γήρανση** είναι ένας όρος ο οποίος επινοήθηκε από τον βιογεροντολόγο Caleb Finch για να δηλώσει οργανισμούς οι οποίοι δεν παρουσιάζουν ενδείξεις βιολογικής γήρανσης (γήρανση), όπως μετρήσιμες μειώσεις στην αναπαραγωγική τους ικανότητα, μετρήσιμη λειτουργική μείωση ή αύξηση των ποσοστών θνησιμότητας με την ηλικία. Υπάρχουν πολλά είδη όπου οι επιστήμονες δεν έχουν δει καμία αύξηση στη θνησιμότητα μετά την ωρίμανση. Αυτό μπορεί να σημαίνει ότι η διάρκεια ζωής του οργανισμού είναι τόσο μεγάλη που τα υποκείμενα των ερευνητών δεν έχουν ακόμη ανταποκριθεί στο χρόνο που μπορεί να γίνει μια μέτρηση της μακροζωίας του είδους. Οι χελώνες, για παράδειγμα, πίστευαν κάποτε ότι δεν έχουν γήρανση, αλλά πιο εκτενείς παρατηρήσεις έχουν βρει ενδείξεις ότι η φυσική κατάσταση μειώνεται με την ηλικία.

Η μελέτη αμελώς γηρασμένων ζώων μπορεί να παρέχει ενδείξεις που οδηγούν σε καλύτερη κατανόηση της διαδικασίας γήρανσης και επηρεάζουν τις θεωρίες της γήρανσης. Το φαινόμενο της αμελητέας γήρανσης σε ορισμένα ζώα είναι ένα παραδοσιακό επιχείρημα για την προσπάθεια επίτευξης παρόμοιας αμελητέας γήρανσης στους ανθρώπους με τεχνολογικά μέσα.

Παραπομπές
----------

1. 1 2 3  Finch, Caleb (1994). «Negligible Senescence». *Longevity, Senescence and the Genome*. Chicago, IL:. University of Chicago Press. σελίδες 206–247.
2. ↑  Warner, Daniel A.; Miller, David A. W.; Bronikowski, Anne M.; Janzen, Fredric J. (2016-06-07). «Decades of field data reveal that turtles senesce in the wild» (στα αγγλικά). *Proceedings of the National Academy of Sciences* **113** (23): 6502–6507. doi:10.1073/pnas.1600035113. ISSN 0027-8424. PMID 27140634.
Η **ανάλυση λόγου** (Αγγλικά: *discourse analysis*) αποτελεί μια σχετικά νέα προσέγγιση στην έρευνα των κοινωνικών επιστημών. Εστιάζει στη μελέτη της δομημένης και δομικής φύσης της ανθρώπινης γλώσσας, και στην αναζήτηση των λειτουργιών και συνεπειών της χρήσης της.
Εντοπίζονται αρκετές εκδοχές όσον αφορά το τι ακριβώς συνιστά η ανάλυση λόγου και με ποιο τρόπο ο κάθε ερευνητής τη χρησιμοποιεί. Ωστόσο, υπάρχουν κάποια κεντρικά κοινά στοιχεία ανάμεσα σε όλες τις προσεγγίσεις. Βασικό κοινό σημείο είναι το αντικείμενο της ανάλυσης λόγου, δηλαδή η μελέτη των περιγραφών –γραπτών ή προφορικών- ενός γεγονότος, ειδικότερα όσον αφορά το περιεχόμενο και την οργάνωση τους.

Η ανάλυση λόγου διαφοροποιείται από άλλες ερευνητικές προσεγγίσεις των κοινωνικών επιστημών οι οποίες επίσης επεξεργάζονται το λόγο, καθώς αυτές τον θεωρούν ως το μέσον που θα τους μεταφέρει στην πραγματικότητα του υπό μελέτη φαινομένου: στο τι συνέβη κάπου, στο τι σκέφτεται κάποιος κτλ. Στην ανάλυση λόγου το ενδιαφέρον δεν εστιάζεται στο πώς έλαβε χώρα ένα γεγονός, αλλά στα αποτελέσματα που έχουν οι διαφορετικοί τρόποι αφήγησης και περιγραφής αυτού του γεγονότος. Η αφήγηση της πραγματικότητας συνιστά την πραγματικότητα του ερευνητή.

Επιπλέον, στην ανάλυση λόγου δίνεται σημασία στη δομημένη φύση της ανθρώπινης γλώσσας. Κάθε αφήγηση μπορεί να παρομοιαστεί με μία κατασκευή: Ο ομιλητής δομεί τη γλώσσα της αφήγησης χρησιμοποιώντας υλικά που προμηθεύεται από διάφορες γλωσσικές πηγές (γλωσσικοί όροι, αφηγηματικές δομές, γλωσσικά ρεπερτόρια κ.α.). Έχει δηλαδή τη δυνατότητα της επιλογής ανάμεσα από διάφορους τρόπους περιγραφής.

Τέλος, η ανάλυση λόγου αντιμετωπίζει το λόγο ως μορφή κοινωνικής πρακτικής. Απλούστερα, οι αφηγήσεις θεωρούνται ένα μέσο που οι άνθρωποι χρησιμοποιούν προκειμένου να καταφέρουν κάτι: να κατηγορήσουν, να απολογηθούν, να κολακεύσουν κτλ.. Κάθε αφήγηση (προφορική ή γραπτή) οργανώνεται με ρητορικό τρόπο, δηλαδή με βασικό σκοπό να είναι πειστική. Στόχος του αναλυτή λόγου είναι να ανιχνεύσει ποιοι μηχανισμοί ενεργοποιούνται προκειμένου αυτό να γίνει εφικτό.
Ηχητικό απόσπασμα της Ευτυχίας Βλάχου και του Ευθύμιου Βλάχου για το αμερικάνικο ορφανοτροφείο στην  Ερμούπολη
To 1923 μετά την Μικρασιατική καταστροφή, πολλά ορφανά παιδιά φιλοξενήθηκαν στο νεοσύστατο **Αμερικάνικο Ορφανοτροφείο Σύρου**. Το ορφανοτροφείο στεγάζονταν στην Ερμούπολη κοντά στους πρόποδες του λόφου «Αυγό» και για την ανέγερση του απαλλοτριώθηκε μεγάλη έκταση. Χτίστηκαν τρεις μεγάλες οικοδομές αρρένων, θηλέων και προσωπικού, όλα με έξοδα του αμερικανικού φιλανθρωπικού ιδρύματος "Near East Relief Foundation". Οι μορφωτικές υπηρεσίες του Ορφανοτροφείου ήταν ποικίλες και πρότυπες για τα δεδομένα της εποχής. Λειτούργησε μέσα εξατάξιο και διθέσιο σχολείο, όπως και ξεχωριστά ειδικευμένα τμήματα για την επαγγελματική αποκατάσταση των τροφίμων (κέντημα, βιβλιοδεσία, η τέχνη του παπουτσή κ.λπ.). Στα παιδιά δίνονταν η ευκαιρία αργότερα να σπουδάσουν στο γυμνάσιο και στο πανεπιστήμιο του νησιού. Πολλές μαρτυρίες προσφύγων πρώτης και δεύτερης γενιάς που μαθήτευσαν εκεί μιλούν για το υψηλό επίπεδο στην εκπαίδευση, στην ιατροφαρμακευτική περίθαλψη και στην υγιεινή. Το ίδρυμα λειτούργησε μέχρι και το 1929, ενώ αργότερα έγινε στρατόπεδο. Σήμερα εκθέτονται φωτογραφίες και εκθέματα από την καθημερινή ζωή του ιδρύματος, σε ένα μικρό μουσειακό χώρο μέσα στο στρατόπεδο.

Παραπομπές - σημειώσεις
-----------------------

1. ↑  «Eftychia Vlachou, réfugiée de la deuxième génération raconte avec son mari Euthimios Vlachos, l'histoire de son père Vassilis Ikonomidis arrivé à Syros en 1922 vers l'âge de 8 ans». *Réfugiés d'Asie Minure sur l'île de Syros*. Phonothèque. 2001. Ανακτήθηκε στις 22 Οκτωβρίου 2015. [*νεκρός σύνδεσμος*]
2. ↑  Τα παιδιά του Κατακλυσμού στο Αμερικανικό Ορφανοτροφείο Σύρου
3. ↑  Loukou, Eleni. «Réfugiés d'Asie Mineure sur l'île de Syros en 1922». Phonothèque.
4. ↑  Loukou, Eleni. «RÉFUGIÉS D'ASIE-MINEURE SUR L'ÎLE DE SYROS EN 1922 : ΣΥΝΕΝΤΕΥΞΗ ΜΕ ΤΟΝ ΧΡΥΣΑΝΘΟ ΒΑΓΙΑΝΟ = ENTRETIEN AVEC CHRYSANTHOS VAGIANOS». *Réfugiés d'Asie Mineure sur l'île de Syros*. Phonothèque. Ανακτήθηκε στις 22 Οκτωβρίου 2015.
5. ↑  «Antonis Mavromoustakis, réfugié de la deuxième génération, évoque les récits de son père Achille Mavromoustakis et de sa mère Styliani-Lilika Katolia qui habitaient à Dardanelles-Çanakkale, au moment des événements de 1922». *Réfugiés d'Asie Mineure sur l'île de Syros*. Phonothèque. Ανακτήθηκε στις 22 Οκτωβρίου 2015. [*νεκρός σύνδεσμος*]
Ο Νομός **Ανάνταπουρ**, ή **Ανανταπούρ**, είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 19.130 τ.χλμ. και ο πληθυσμός του από 2.115.300 το 1971, έφθασε τους 4.083.300 κατοίκους (2011). Βρίσκεται στο νότιο-δυτικό τμήμα της πολιτείας, στα σύνορα με την πολιτεία Καρνάτακα. Πρωτεύουσα του νομού είναι η πόλη Ανάνταπουρ, ή Ανανταπούρ, απ΄ όπου και το όνομά του, αποτελώντας έδρα και της μίας εκ των τριών επαρχιών του νομού.

Ο νομός Ανάνταπουρ περιλαμβάνει 3 επαρχίες (ζώνες), στις οποίες κατανέμονται 63 δήμοι και κοινότητες, την επαρχία Ανάνταπουρ (20), την επαρχία Νταρμάβαραμ (17) και την επαρχία Πινούκοντα (26), που εδρεύουν στις ομώνυμες πόλεις. Επίσημη γλώσσα είναι η Τελούγκου.

Ένα μέρος της έκτασής του αποτελεί μέρος του οροπεδίου Ντέκαν παρουσιάζοντας μια ποικιλομορφία λόφων, μικρών λεκανοπεδίων και πεδιάδων. Κύρια αγροτικά προϊόντα είναι το βαμβάκι, αραχίδες και όσπρια. Ένα μεγάλο μέρος του στεατίτη της Ινδίας που εξάγεται ή χρησιμοποιείται στα λιπάσματα εξορύσσεται σ΄ αυτόν το νομό. Παρά ταύτα, λόγω των περιορισμένων βροχοπτώσεων η αγροτική παραγωγή στο νομό είναι πολύ μικρή, ενώ οι βιομηχανικές εγκαταστάσεις ελάχιστες. Συνέπεια αυτών είναι ο νομός να έχει κριθεί ένας από τους φτωχότερους της χώρας και να έχει ενταχθεί σε ειδικό κυβερνητικό πρόγραμμα οικονομικής στήριξης.

Παραπομπές
----------

1. ↑  *2011 census of India*. www.censusindia.gov.in/pca/DDW\_PCA0000\_2011\_Indiastatedist.xlsx.

Πηγές
-----

* "Εγκυκλοπαίδεια Πάπυρος Larousse Britannica" τομ.8ος, σελ.394.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανάνταπουρ νομός** |

* Επίσημη ιστοσελίδα

|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Ανάνταπουρ νομός** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147741517
* LCCN: n80025323
* GND: 4373323-2
* BNF: cb155471951 (data)

 |

 |
Ο **Μαρίνος** ήταν βυζαντινός στρατιωτικός του 6ου αιώνα, κατά τη διάρκεια της βασιλείας του αυτοκράτορα Ιουστινιανού. 

Μεταξύ 561-562, ήταν ο κόμης (διοικητής) του τάγματος των εξκουβιτόρων. Τον Νοέμβριο του 561, στάλθηκε με έναν περιφερειακό κουράτορα, άγνωστου ονόματος, για να καταστείλει τη βία στην πρωτεύουσα. 

Τον Μάιο του 562, στάλθηκε ξανά για να ελέγξει τις φατρίες, αυτή τη φορά με τον κουροπαλάτη Ιουστίνο. Τον Δεκέμβριο του 562, αυτός και ο Κωνσταντιανός διεξήγαγαν περαιτέρω ανακρίσεις για τη συνωμοσία του Νοεμβρίου 562 για τη δολοφονία του Ιουστινιανού.

Παραπομπές
----------

1. ↑   Martindale 1992, p. 831; 1441.

Πηγές
-----

* Martindale, John R.; Jones, Arnold Hugh Martin; Morris, John (1992). «Marinus 2». The Prosopography of the Later Roman Empire - Volume III, AD 527–641. Cambridge e Nova Iorque: Cambridge University Press. ISBN 0-521-20160-8